Mendrisio

Mendrisio estas komunumo kaj ĉefurbo de la samnomaj komunumaro kaj distrikto en la sudo de Kantono Tiĉino en Svislando. Ĝi havis 11637 loĝantojn la 31-an de decembro 2011.

 Lingvoj 
La oficiala lingvo estas la itala, la parola lingvo la tiĉina dialekto de la lombarda lingvo.

 Institucioj 
En Mendrisio troviĝas la arkitekturakademio fondita en 1996 kiel parto de la universitato de la itallingva Svislando.

 Eventoj 
En 2009 okazis en Mendrision la monda ĉampioneco de la biciklistoj.

 Geografio 
La urbo mendrisio etendiĝas sude de la Lago de Lugano. Ĝi situas proksimume 18 kilometrojn sude de Lugano kaj en okcidento kaj ĉe sia suda pinto limas al Italio. La plej alta punkto de la komunuma teritorio estas la Monto Generoso kun alteco de 1701 m s.m..

 Trafiko 
Tra Mendrisio pasas la kantona ĉefvojo n-ro 2 kaj la svisa aŭtovojo A2 kaj la gotarda trajnlinio de Svisaj Federaciaj Fervojoj. De Capolago dentorada fervojo kondukas al la kulmino de Monte Generoso. La urbo disponas pri propra loka busreto.

 Historio 
La unua dokumenta mencio de Sobrio datiĝas el la jaro 793 kiel Mendrici. Proksimume 30 tomboj, sarkofagoj kaj tomboŝtonoj, moneroj de la romia respubliko kaj imperio kaj restaĵoj de vilao pruvas, ke la loko jam estis loĝata dum la romia epoko. Dum mezepoko Mendrisio estis sub la regado de la urbo Como, tiun regado sekvis en la jaro 1517 la regado fare de la Svisa Ĵurkomunumo. Ek de 1522 Mendrisio estis la ĉefurbo de la samnoma voktejo sub komunuma regado de la Svisa Ĵurkomunumo.Fonto: Renato Simoni:  Sobrio en Historia Leksikono de Svislando (2009-11-24)

 Kvartaloj de la urbo Mendrisio 
La teritorio de la hodiaŭa urbo kaj komunumo Mendrisio konsistas el 10 kvartaloj, kiuj iam estis aŭtonomaj komunumoj kaj iom post iom estis integritaj al la nuna komunumo. Jen la listo kun la dato de la aliĝo al la komunumo, kaj loĝantaro fine de 2011:

 Kvartalo  Integriĝo al la komunumo  Loĝantaro 400px|Kvartaloj de Mendrisio Arzo5-an de aprilo 20091131Besazio14-an de aprilo 2013618Capolago5-an de aprilo 2009768Genestrerio5-an de aprilo 2009920Ligornetto14-an de aprilo 20131716Mendrisio-6189Meride14-an de aprilo 2013314Rancate5-an de aprilo 20091453Salorino4-an de aprilo 2004499Tremona5-an de aprilo 2009441

 Notoj kaj referencoj 


 Vidu ankaŭ 
 Mendrisio (stacidomo)
 Mendrisio S. Martino (stacidomo)
 Capolago Lago (stacidomo)
 Capolago-Riva S. Vitale (stacidomo)
 Bellavista (Svislando) (stacidomo)
 S. Nicolao (stacidomo)
 Tramvojo de Bellavista
 Tramvojo de Mendrisio

 Eksteraj ligiloj 

 Oficiala retejo de la urbo kaj komunumo

 Bildoj 


Kategorio:Moderna arkitekturo (Ticino)